Velika nagrada Belgije 1994
Velika nagrada Belgije 1994 je bila enajsta dirka Svetovnega prvenstva Formule 1 v sezoni 1994. Odvijala se je 28. avgusta 1994 na dirkališču Circuit de Spa-Francorchamps v Spaju. Po tem ko je bil s prvega mesta diskvalificiran Michael Schumacher, je zmaga pripadla Damonu Hillu, drugo mesto je osvojil Mika Häkkinen, tretje pa Jos Verstappen. Rubens Barrichello je osvojil najboljši štartni položaj, Hill pa je postavil najhitrejši krog dirke.